**„Kocsoláért” Közalapítvány**

**Alapító Okirat[[1]](#footnote-1)**

(*egységes szerkezetbe foglalt szöveg*)

Preambulum:

Az 1. pontban megjelölt alapító a Polgári Törvénykönyvről szóló 1959. évi IV. törvény 74/G.

§-a alapján jogi személyiséggel rendelkező közalapítványt hozott létre.

Az államháztartásról szóló 1992. évi XXXVIII. törvény és egyes kapcsolódó törvények

módosításáról szóló 2006. évi LXV. törvény 1. § (1) bekezdése hatályon kívül helyezte az 1959.

évi IV. törvény 74/G. §-át, a 2006. évi LXV. tv. 1. § (2) bekezdésének 2014. március 15.

napjától hatályos rendelkezései szerint pedig az e törvény hatálybalépése előtt nyilvántartásba

vett közalapítvány működésére – az e törvényben meghatározott eltérésekkel – a Polgári

Törvénykönyv (2013. évi V. törvény) alapítványra vonatkozó rendelkezéseit kell alkalmazni,

illetve, a 2006. évi LXV. tv. 2014. november 26-án hatályba lépett (3) és (3a) bekezdése

szerint az e törvény hatálya alá tartozó alapítvány közhasznú jogállást szerezhet, ha

teljesíti a közhasznú jogállás megszerzésének az egyesülési jogról, a közhasznú jogállásról,

valamint a civil szervezetek működéséről és támogatásáról szóló 2011. évi CLXXV.

törvényben (a továbbiakban: Civil törvény) foglalt feltételeit, és a alapítvány esetén a

Civil törvény civil szervezetekre vonatkozó rendelkezéseit alkalmazni kell.

1. Az alapító: Kocsola Község Önkormányzat Képviselő-testülete

7212 Kocsola, Kossuth u. 59.

Képviselője: Horváth Zoltán polgármester

Képviselőjének lakóhelye: 7212 Kocsola, Dombóvári u. 65.

2. Az alapítvány neve: „Kocsoláért” Közalapítvány

3. Az alapítvány székhelye: 7212 Kocsola, Kossuth u. 59.

4. Az alapítói induló vagyon: 260.000.- Ft, azaz Kettőszázhatvanezer forint

készpénz, amelyet az alapító teljes egészében rendelkezésre

bocsátott.

5. Az alapítvány célja:

Kocsola község intézményeinek, társadalmi szervezeteinek, személyegyesüléseinek és a

község fejlesztési céljainak támogatása. E célja megvalósítása során ösztönözze az embereket, különösen Kocsola község lakosait, azok csoportjait, közösségeit, jogi és nem jogi személyeket az egészségmegőrzés, betegségmegelőzés, mentálhigénes fejlesztő programok, a gyermekek testi és szellemi nevelésének, fejlődésének, főiskolai és egyetemi tanulmányokat folyatatók taníttatásának elősegítésére; az iskolás, és óvodás korú gyermekek üdülésének, a tömegsport, valamint az intézményen kívüli ifjúsági, kulturális ( színházlátogatás, üdülés, báli rendezvények ) a faluszépítő és környezetvédelmi akciók – különös tekintettel a parlagfű elleni védekezésre-, közrend és közbiztonság, hátrányos helyzetű rétegek képzésének, foglalkoztatásának elősegítését célzó, önkormányzati alapfeladatokon túli támogatásában.

6. Az alapítvány tevékenysége:

6.1./ Az alapítvány a céljának elérése érdekében a 2011. évi CLXXXIX. tv. (Mötv.) 13.

§ (1) bekezdése szerinti, az alapítót terhelő közfeladatokhoz kapcsolódóan végzi az alábbi közhasznú tevékenységeket: [Ectv. 34. § (1) bekezdés a.) pont]

|  |  |  |  |
| --- | --- | --- | --- |
|  | Közhasznú tevékenység | Közfeladat | Jogszabályhely |
| 1. | egészségmegőrzés, betegségmegelőzés, gyógyító-, egészség-rehabilitációs  tevékenység | egészségügyi alapellátás, az egészséges életmód segítését célzó szolgáltatások | Mötv. 13. § (1) bek. 4., 1997. évi CLIV. tv. 152. - 153. § |
| 2. | szociális tevékenység, családsegítés, időskorúak gondozása | szociális szolgáltatások és ellátások, amelyek keretében települési támogatás állapítható meg;  a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása; | Mötv. 13. § (1) bek. 8a. és 10., 1993. évi III. tv. 2. és 7. § |
| 3. | nevelés és oktatás, képességfejlesztés, ismeretterjesztés | óvodai ellátás;  gyermekjóléti szolgáltatások és ellátások;  sport, ifjúsági ügyek; | Mötv. 13. § (1) bek. 6., 8. 15., 2011. évi CXC. tv. 74. § (2) és (5) bek. |
| 4. | kulturális tevékenység | kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása; | Mötv. 13. § (1) bek. 7., 1997. évi CXL. tv. 53. § (2) bek. |
| 5. | kulturális örökség megóvása | kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása; | Mötv. 13. § (1) bek. 7., 2001. évi LXIV. tv. 5. § (1) bek. |
| 6. | műemlékvédelem | kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása; | Mötv. 13. § (1) bek. 7., 2001. évi LXIV. tv. 5. § (1) bek. |
| 7. | természetvédelem, állatvédelem | helyi környezet- és természetvédelem, vízgazdálkodás, vízkárelhárítás; | Mötv. 13. § (1) bek. 11., 1996. évi LIII. tv. 55. § és 63. §, 1998. évi XXVIII. tv. 43/A. § (2) bek. |
| 8. | környezetvédelem, parlagfű elleni védekezés | helyi környezet- és természetvédelem, vízgazdálkodás, vízkárelhárítás; | Mötv. 13. § (1) bek. 11., 1996. évi LIII. tv. 55. § és 63. §, 1995. évi LIII. tv. 10. § (1) bek. 46.- 48. §  21/2008. (VIII. 30.) Korm. rendelet |
| 9. | gyermek- és ifjúságvédelem, gyermek- és ifjúsági érdekképviselet | gyermekjóléti szolgáltatások és ellátások;  sport, ifjúsági ügyek; | Mötv. 13. § (1) bek. 8. és 15., 1997. évi XXXI. tv. 14. § (3) bek., 18. § (2) bek.,40. § |
| 10. | hátrányos helyzetű csoportok társadalmi esélyegyenlőségének elősegítése | a területén hajléktalanná vált személyek ellátásának és rehabilitációjának, valamint a hajléktalanná válás megelőzésének biztosítása; | Mötv. 13. § (1) bek. 10., 1993. évi III. tv. 45. § |
| 11. | sport, a munkaviszonyban és a polgári jogi jogviszony keretében megbízás alapján  folytatott sporttevékenység kivételével | sport, ifjúsági ügyek; | Mötv. 13. § (1) bek. 15.. 2004. évi I. tv. 55. § |

6.2./ Az alapítvány közhasznú szolgáltatásaiból az alapítványi céloknak megfelelően bárki részesülhet.

6.3./ Az alapítvány a működésének, szolgáltatásainak, azok igénybevételi módjának nyilvánosságát a www.kocsola.8x.hu internetes honlapon, az alapítvány székhelyén elhelyezett hirdetőtáblán és a Tolna Megyei Hírlapban való közzététel útján biztosítja. Az éves beszámolót és a közhasznúsági mellékletet minden év január 31. napjáig a www.kocsola.8x.hu internetes honlapján és az alapítvány székhelyén kihelyezett hirdetőtáblán közzéteszi. [Ectv. 37. § (3) bekezdés d.) pontja]

7. Az alapítvány jellege:

7.1./ Az alapítvány nyitott, ahhoz bármely hazai vagy külföldi természetes és jogi személy bármikor az Alapítvány fennállása alatt tetszése szerinti vagyoni hozzájárulással csatlakozhat. A csatlakozás ténye a csatlakozót nem minősíti alapítóvá, alapítói jogokat nem gyakorolhat. A csatlakozót megilleti azonban az a jog, hogy javaslatot tegyen a kuratórium részére a vagyoni juttatásának felhasználására vonatkozóan.

7.2./ Az alapítvány közvetlen politikai tevékenységet nem folytat, szervezete pártoktól független és azoknak anyagi támogatást nem nyújt. [Ectv. 34. § (1) bekezdés d.) pont]

7.3./ Az alapítvány jogi személy, amely közérdekű célokat szolgál, és közhasznú

tevékenységet végez.

8. Az alapítvány időtartama:

Az alapítványt határozatlan időtartamra hozta létre az alapító.

9. Az alapítványi vagyon felhasználása:

9.1./ Az alapítvány mindenkori vagyona kizárólag a jelen alapító okiratban megjelölt célok megvalósítására használható fel. Az alapítói vagyonnal a kuratórium gazdálkodik.

9.2./ Alapítványi célra az alapításkori vagyon és annak hozadéka, továbbá az alapítást követően az alapítványi számlára érkező készpénzadomány összege vagy a természetben nyújtott adomány fordítható úgy, hogy a alapítvány vagyona 60.000.- Ft, azaz Hatvanezer forint alá nem csökkenhet.

9.3./ Az alapítványi vagyon felhasználása során az egyedi kérelmek alapján a támogatásokról elfogadott pénzügyi terv és határozat alapján a kuratórium dönt.

9.4./ Ha a csatlakozó támogató rendelkezett vagyoni juttatása felhasználásáról, úgy rendelkezése érvényesüléséről a kuratóriumgondoskodik.

9.5./ Az alapítvány gazdasági - vállalkozási tevékenységet csak közhasznú céljainak megvalósításával közvetlenül összefüggésben és annak érdekében, azokat nem veszélyeztetve végez. [Ectv. 34. § (1) bekezdés b.) pont]

9.6./ Az alapítvány a gazdálkodása során elért eredményét nem osztja fel, azt az alapító okiratában meghatározott tevékenységére fordítja. [Ectv. 34. § (1) bekezdés c.) pont]

9.7./ Az alapítvány célja szerint kiemelten támogatja:

* a közösségi életterek ( klubok, szakkörök, stb.) kialakítását, fenntartását;
* az oktatástechnikai eszköztár fejlesztését;
* a pedagógusok folyamatos képzését, önképzését;
* a kulturális rendezvényeket ( színházlátogatást, hangversenyt, évfordulókat, műsoros esteket, báli rendezvényeket, üdültetést);
* a gyermekek által szervezett programokat;
* vizuális műveltségi területhez kapcsolódó anyag- és eszköztár fejlesztését, a szaktáborok megrendezését;
* a természetvédelmi, faluszépítő, környezetvédelmi nevelést és tevékenységet szolgáló programokat;
* a főiskolai és egyetemi tanulók tanulását;
* a hátrányos helyzetű tanulók felzárkóztatását és az ezzel összefüggő programokat;
* a tömegsportot ( labdarúgás, kézilabda, stb. ), a tehetséggondozást, az iskolai sportélet megélénkítését, a sporttevékenységet, a versenyeket;
* nyugdíjas klubok létrehozását, rendezvényeit.

9.8./ Az alapítvány vagyonának alapítványi célokra történő felhasználását Kocsola község bármely lakosa jogosult kezdeményezni.

A felhasználásra tett kezdeményezés tekintetében a kuratóriumnak a célokkal és lehetőségekkel összhangban mérlegelési és rangsorolási joga van. Az alapítványi céloktól eltérő vagyonfelhasználásra tett kezdeményezést a kuratórium jogosult elutasítani.

9.9./ Az alapítvány jogutód nélküli megszűnése esetén a hitelezők kielégítése után megmaradó vagyon az alapítót illeti, azzal, hogy az alapítót, a csatlakozót és az egyéb adományozót, továbbá ezek hozzátartozóit megillető vagyon nem haladhatja meg az alapító, a csatlakozó és az egyéb adományozó által az alapítványnak juttatott vagyont.

10. **Az alapítvány ügyvezető szerve:**

*10.1./ [[2]](#footnote-2) Az alapító az alapítvány vagyonának kezelésére három természetes személyből álló kuratóriumot nevez. Az alapító fenntartja a kuratórium elnökének kijelölési jogát.*

*A kuratórium elnöke (név, lakcím, anyja neve):*

*Fehérné Péter Katalin*

*7212 Kocsola, Hunyadi utca 46.*

*Tóth Katalin*

*A kuratórium további tagjai (név, lakcím):*

*Horváth Mercédesz*

*7212 Kocsola, Kossuth utca 54.*

*Orsós Bernadett*

*7212 Kocsola, Kossuth utca 14.*

*A kuratórium elnökét megillető képviseleti jogának terjedelme és gyakorlásának módja:* ***általános és önálló****.*

10.2./ A kuratóriumi tagok kijelölése **határozatlan** időre szól. A kuratóriumi tagokat az alapító jelöli ki, s tisztség annak elfogadásával jön létre.

A kuratóriumi tagság megszűnik:

* a tag halálával,
* lemondásával,
* a Ptk. 3:22. § (1)-(6) bekezdésében, továbbá a Ptk. 3:397. § (3), (4) bekezdésében, aBtk. 61.§ (2) bekezdés i) pontjában és az Ectv. 38. § - 39. §-ban foglalt összeférhetetlenségi és kizáró ok bekövetkeztével, foglalt összeférhetetlenségi és kizáró ok bekövetkeztével,
* a Ptk. 3:398. § (2) bekezdése szerinti visszahívással

10.3./ A kuratórium biztosítja az alapítványi célok folyamatos megvalósítását, ehhez megteremti a szükséges eszköz és feltételrendszert. Dönt az alapítványhoz érkezett adományok elfogadásáról, illetve, visszautasításáról.

Az alapítvány munkavállalói felett a munkáltatói jogokat a kuratórium gyakorolja.

10.4./ A Kuratóriumot évente legalább egyszer össze kell hívni írásban, igazolható módon. Írásbeli igazolható módon történő kézbesítésnek minősül: pl. ajánlott vagy tértivevényes küldeményként, továbbá a tagnak az elektronikus levelezési címére történő kézbesítés azzal, hogy a kézbesítés visszaigazolásra kerüljön (elektronikus tértivevény).

10.5./ A kuratórium feladata ellátása során határozatait nyilvános ülés tartásával hozza meg. [Ectv. 37. § (1) bekezdés]

Az ülést a kuratórium elnöke hívja össze meghívóval. A meghívónak tartalmaznia kell az alapítvány nevét és székhelyét, továbbá a kuratóriumi ülés helyét, időpontját és a napirendi pontokat. A meghívót a kuratóriumi tagoknak igazolt módon és olyan időben kell megküldeni, hogy a meghívó kézhezvétele és a kuratóriumi ülés időpontja között legalább 8 nap elteljen.

10.6./ A kuratórium elnöke gondoskodik arról, hogy a meghívót a www.koocsola.8x.hu honlapon megjelentesse, illetőleg az alapítvány székhelyén elhelyezett hirdetőtáblára kifüggessze.

10.7./ A kuratórium akkor határozatképes, ha azon legalább két tag jelen van. Határozatát – ha az alapító okirat másként nem rendelkezik – mindhárom tag jelenléte esetén egyszerű szótöbbséggel, míg két tag esetén egyhangúlag hozza. A beszámoló és a mérleg jóváhagyásáról, valamint ezzel egyidejűleg a közhasznúsági melléklet elfogadásáról az általános szabályok szerint dönt. [Ectv. 37. § (2) bekezdés d.) pont]

A határozat meghozatalakor nem szavazhat az,

*a)* akit a határozat kötelezettség vagy felelősség alól mentesít vagy a jogi személy terhére másfajta előnyben részesít;

*b)* akivel a határozat szerint szerződést kell kötni;

*c)* aki ellen a határozat alapján pert kell indítani;

*d)* akinek olyan hozzátartozója érdekelt a döntésben, aki az alapítvány alapítója;

*e)* aki a döntésben érdekelt más szervezettel többségi befolyáson alapuló kapcsolatban áll; vagy

*f)* aki egyébként személyesen érdekelt a döntésben.

10.8./ A kuratórium üléséről jegyzőkönyvet kell felvenni, amely tartalmazza

- az ülés helyét és idejét,

- a megjelentek közül a meghívottak név szerinti felsorolását,

- a megtárgyalt napirendet,

- az ülésen hozott határozatokat, a határozatok hatályba lépésének idejét, valamint a határozati javaslatot támogatók, ellenzők, illetve a szavazás során tartózkodók nevét.

1. A jegyzőkönyvet az ülést vezető személyen kívül még egy, a kuratórium által az

ülés kezdetén jegyzőkönyvvezetőnek megválasztott kuratóriumi tag írja alá.

1. A kuratórium üléseiről készült jegyzőkönyveket a kuratórium elnöke lefűzi, és azokat évenként újrakezdődő sorszámozással időrendben nyilvántartásba veszi.

10.9./ A kuratórium a határozatait az ülésen szóban kihirdeti és az érintettekkel a határozat meghozatalát követő 8 napon belül írásban, igazolható módon is közli a határozatnak az alapítvány honlapján történő közzétételével egyidejűleg.[Ectv. 37. § (3) b) pont]

10.10./ A kuratórium köteles gondoskodni olyan nyilvántartás vezetéséről (Határozatok Könyve), amelyből a döntésének tartalma, időpontja és hatálya, illetve a döntést támogatók és ellenzők számaránya (ha lehetséges, személye) megállapítható. [Ectv. 37. § (3) bekezdés a.) pont]

A kuratórium tevékenysége, illetve az alapítvány működése során keletkezett iratokba személyazonosságának igazolását és érdekének valószínűsítését követően, - a személyiségi és más alkotmányos jogok tiszteletben tartásával - az alapítvány székhelyén bárki betekinthet. Az iratbetekintést a kuratórium elnöke vagy az általa kijelölt kuratóriumi tag az igény bejelentését követő 8 napon belül az alapítvány székhelyén biztosítja. [Ectv. 37. § (3) bekezdés c.) pont]

10.11./ A kuratórium tagjait díjazás nem illeti meg, azonban igazolt készkiadásaik, költségeik megtérítésére igényt tarthatnak.

11. **Összeférhetetlenségi szabályok:**

11.1./ Vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

A vezető tisztségviselő ügyvezetési feladatait személyesen köteles ellátni.

Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.

Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet.

Nem lehet vezető tisztségviselő, aki közügyektől eltiltó ítélet hatálya alatt áll (Btk. 61.§ (2) bek. i) pont).

Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.

11.2./ Az alapítvány kedvezményezettje és annak közeli hozzátartozója nem lehet a kuratórium tagja.

Az alapító /alapítói jogok gyakorlója/, illetőleg törvényes képviselője és közeli hozzátartozói nem lehetnek többségben a kuratóriumban.

11.3./ A kuratórium határozathozatalában nem vehet részt az a személy, aki vagy akinek közeli hozzátartozója a határozat alapján kötelezettség vagy felelősség alól mentesül, vagybármilyen más előnyben részesül, illetve a megkötendő jogügyletben egyébként érdekelt.

11.4./ A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig –,

a./ amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

b./ amellyel szemben az állami adó- és vámhatóság jelentős összegű adóhiányt tárt fel,

c./ amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

d./ amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt. [Ectv. 39. § (1) és (2) bekezdés]

Az alapító okiratban nem szabályozott kérdésekre a Polgári Törvénykönyvről szóló 2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezéseit kell megfelelően alkalmazni.

Kelt: Kocsola, 2016. év február hó 15. napján

Horváth Zoltán

polgármester

Kocsola Község Önkormányzat

Képviselő-testülete

Záradék:

Jelen létesítő okirat egységes szerkezetbe foglalt szövege megfelel a létesítőokirat-módosítások alapján hatályos tartalmának, melyet Kocsola Község Önkormányzat Képviselő-testület a 34/2018. (VIII.7) számú határozatával fogadott el.

Kelt: Kocsola, 2018. év augusztus hó 7. napján

Horváth Zoltán

polgármester

Kocsola Község Önkormányzat

Képviselő-testülete

Tanú:

Lakcíme:

Személyi igazolvány száma:

Tanú:

Lakcíme:

Személyi igazolvány száma:

1. Módosította Kocsola Község Önkormányzat Képviselő-testületének 8/2016. (II.15.) határozata. [↑](#footnote-ref-1)
2. Módosította Kocsola Község Önkormányzat Képviselő-testülete a 34/2008. (VIII.7.) számú határozatával. [↑](#footnote-ref-2)